زیارت ناحیہ مقدسہ

زیارت ناحیۂ مقدسۂ، امام حسین کے زیارت ناموں میں سے ہے جو روز عاشورا اور دیگر ایام میں پڑھا جاتا ہے۔ دو زیارتنامے اس نام سے منقول ہیں ان میں سے ایک اسی نام سے مشہور ہے جبکہ دوسرے کو زیارت شہدا بھی کہا جاتا ہے جس میں امام(ع) کے اصحاب اور ان کے قاتلوں کے اسامی بھی درج ہیں۔

مشہور زیارت نامے کا آغاز انبیائے الہی اور ائمۂ اطہار پر سلام سے ہوتا ہے پھر امام حسین اور آپ(ع) کے اصحاب کو سلام دیا جاتا ہے۔ بعد ازاں، امام(ع) کے بعض اوصاف اور کردار اور آپ(ع) کے قیام کا پس منظر، نیز آپ کی شہادت اور آپ(ع) پر ڈھائے گئے مصائب کو بیان کرتے ہوئے اس مصیبت میں تمام اہل عالم کے عزادار ہونے کی طرف اشارہ کیا گیا ہے۔ اس زیارت نامے کا اختتام ائمہ معصومین سے توسل اور خداوند متعال کی درگاہ میں دعا و التجا سے ہوتا ہے۔

ان دو زیارتوں کا امام زمانہ(عج) سے منسوب ہونے سے متعلق مختلف آراء پائے جاتے ہیں۔

 ناحیۂ مقدسہ 
ناحیۂ مقدسہ شیعوں کے یہاں تیسری صدی ہجری کے اوائل سے رائج ہونے والی ایک اصطلاح ہے۔ اس وقت کے دشوار سیاسی اور سماجی حالات کو مد نظر رکھتے ہوئے امام ہادی، امام حسن العسکری اور امام مہدی سے کوئی چیز نقل کرتے ہوئے یا ان کے بارے میں گفتگو کرتے ہوئے ان حضرات معصومین کے اسامی گرامی لینے کی بجائے اس اصطلاح کو بروئے کار لائے جاتے تھے اور خاص کر امام مہدی(ع) کے لیے یہ اصطلاح بہت زیادہ استعمال کیا جاتا تھا۔ محمدی ری شہری، دانشنامہ امام حسین(ع)، ج12، ص271۔
 منسوب 
سید ابن طاووس نے اپنی کتابوں ’’اقبال الاعمال‘‘ اور ’’مصباح‘‘ میں فقط لفظ ’’ناحیہ مبارکہ‘‘ کی طرف اشارہ کیا ہے اور اس چیز کا احتمال ہے کہ یہ زیارت امام ہادی علیہ السلام سے نقل ہوئی ہے کیونکہ آپؑ کے زمانے میں حکومت کی طرف سے لگائی جانے والی پابندیوں کی وجہ سے شیعہ کھل کر آپ سے ملاقات نہیں کر سکتے تھے لہٰذا وہ جب بھی امام معصوم کے بارے میں بات کرتے تو لفظ ’’ناحیہ مقدسہ‘‘ استعمال کرتے تھے لہٰذا بعض روایات کہتی ہیں کہ زیارت ’’ناحیہ مقدسہ‘‘ امام ہادی علیہ السلام سے منقول ہے۔

البتہ سید ابن طاووس سے پہلے محمد بن المشہدی نے اپنی کتاب ’’مزارِ کبیر‘‘ میں نقل کیا ہے کہ یہ زیارت حضرت امام زمانہ عجل اللہ تعالیٰ فرجہ الشریف سے نقل ہوئی ہے اور چونکہ ہمارے علما اور بزرگان اس کی طرف خاص توجہ دیتے ہیں اس لیے ہم بھی اسے پڑھنے کا خاص اہتمام کرتے ہیں۔
 زیارت ناحیہ اور اصول کافی 

کہتے ہیں کہ اسی زمانہ غیبت صغری میں ناحیہ مقدسہ سے ایک ایسی زیارت برآمد ہوئی ہے جس میں تمام شہداٴ کربلا کے نام اور ان کے قاتلوں کے اسما ٴہیں ۔ اس ”زیارت ناحیہ “ کے نام سے موسوم کیاجاتاہے ۔ اسی طرح یہ بھی کہاجاتاہے کہ اصول کافی جو حضرت ثقة الاسلام علامہ کلینی المتوفی 328 کی 20 سالہ تصنیف ہے وہ جب امام عصر کی خدمت میں پیش ہوئی توآپ نے فرمایا : ” ھذا کاف لشیعتنا۔“ یہ ہمارے شیعوں کے لیے کافی ہے زیارت ناحیہ کی توثیق بہت سے علما نے کی ہے جن میں علامہ طبرسی اور مجلسی بھی ہیں دعائے سباسب بھی آپ ہی سے مروی ہے ۔

 زیارت ناحیہ کا ایک حصہ 
" میرا سلام ہو اس شہید پر جس کی داہنی طرف کی پسلیاں ٹوٹ کر بائیں طرف آ گئی تھیں اور بائیں طرف کی پسلیاں ٹوٹ کر داہنی طرف آ گئی تھیں
ﺳﻼﻡ ﺍُﻥ ﭘﺎﮐﯿﺰﮦ ﻧﻔﻮﺱ ﭘﺮ ﺟﻨﮭﯿﮟ ﭨﮑﮍﮮ ﭨﮑﮍﮮ ﮐﯿﺎ
ﮔﯿﺎ ،
مسافرں میں سب سے زیادہ بے کس ؤ مظلوم مسافر پے سلام
ان گریبانوں پے سلام جو خون سے بھرے ہوئے تھے
سلام اس مظلوم امام پر جس کے سر کو پشت گردن سے کاٹا گیا
اس ریش اقدس پرسلام جو خون سے سرخ تھی
اس روخسار پر سلام جو خاک الودہ تھا
ﺳﻼﻡ ﺍﺭﺽِ ﮐﺮﺑﻼ ﭘﮧ ﺑﮩﻨﮯ ﻭﺍﻟﮯ ﺧﻮﻥ ﭘﺮ ،
ﺳﻼﻡ ﺟﺴﻤﻮﮞ ﺳﮯ ﺟﺪﺍ ﮐﺮﺩﯾﮱ ﺟﺎﻧﮯ ﻭﺍﻟﮯ ﺍﻋﻀﺎﺀ ﭘﺮ ،
ﺳﻼﻡ ﻧﯿﺰﻭﮞ ﭘﮧ ﺍُﭨﮭﺎﮰ ﺟﺎﻧﮯ ﻭﺍﻟﮯ ﺳﺮﻭﮞ ﭘﺮ ،
" میرا سلام ہو اس مظلوم حسین صلواۃ پرکہ جس پرآسمان کے فرشتے بھی رو دیے".

میرا سلام ہو اس قیدی پر جس کا گوشت زنجیریں کھا گیں.......
.میرا سلام ھو اس معصومہ پہ جس کے رخساروں کی رنگت کربلا سے شام تک مسلسل تبدیل ھوتی رہی.
"سلام" اُن ھونٹوں پر جو پیاس سے سوکھے ھوئے تھے
میرا سلام ہو اس بی بی (س) پر جس نے کربلا سے شام تک اپنے زخمی ہاتھوں سے اپنے بھائی کے یتیموں کو کھانا کھلایا
سلام ہو اُس پر جس کے قبر کی مٹی خاکِ شفا ہے-
سلام ہو اس پر جس کے حرم کی فضامیں دعائیں قبول ہوتی ہیں

حضرت صاحب الزمان عجل فرجھم اپنے جدّ مظلوم امام حسین ؑکو مخاطب کرکے فرمــاتے ہیں :
 زیارت ناحیہ میں علی اصغر پر سلام 

زیارت ناحیہ میں آپ کے لیے آیا ہے ۔

 زیارت ناحیہ جناب عقیل اور جناب مسلم بن عقیل کے بیٹوں پر سلام 

کتاب شریف « الصحیفة المبارکة المهدیة» میں شہداء کی زیارت ناحیہ میں یوں وارد ہوا ہے :

 زیارت ناحیہ، مشہور اور غیر مشہور 
امام حسین کے زیارت ناموں میں دو زیارت نامے ناحیہ مقدسہ سے منسوب ہیں:
 زیارت مشہورہ، جو امام زمانہ کے ایک نائب خاص کے توسط سے ہم تک پہنچی ہے۔ یہ زیارت ذیل کے مآخذ میں نقل ہوئی ہے:  شیخ مفید کی کتاب "المزار" (قلمی نسخہ)، ابن المشہدی کی کتاب المزار الکبیر، علامہ مجلسی کی بحار الانوار، محمد شیرازی کی کتاب "کتاب الدعا و الزیارہ"، محمود بن سید مہدی موسوی دہ سرخی اصفہانی کی کتاب "رمز المصیبہ"، ابراہیم بن محسن کی کتاب "الصحیفۃ الہادیہ" ـ جو "الصحیفۃ المہدیہ" اور "التحفۃ المہدیہ" کے نام سے بھی مشہور ہے ـ اور حسن شیرازی کی کتاب "کلمۃ الامام المہدی" علیہ السلام۔
 دوسری زیارت ـ جو زیارت شہدا کے نام سے مشہور ہے ـ سنہ 252ھ ق میں ابو منصور بغدادی نے محمد بن غالب اصفہانی سے نقل کیا ہے اور اس میں امام حسین کے 80 اصحاب امام حسین(ع) اور ان کے قاتلوں کے نام بھی نقل ہوئے ہیں۔ یہ زیارت نامہ تاریخ صدور کی رو سے یا تو امام ہادی (تاریخ شہادت: سنہ 254ھ ق) سے منسوب ہے یا پھر امام حسن عسکری (تاریخ شہادت سنہ 260ھ ق) سے کیونکہ اس وقت تک امام مہدی(عج) کی ولادت بھی نہیں ہوئی تھی؛ مگر یہ کہ کتاب کی تاریخ صدور کی روایت میں تصحیفتصحیف کے معنی لغت میں خطا کے ہیں، تصحیف تحریف ہی کا ایک حصہ ہے، جس میں الفاظ میں لفظی اور تحریری شباہت کی وجہ سے لفظ کی تبدیلی معرض وجود میں آتی ہے؛ فَراہیدی، العین، ج3، ص120۔ ذیل لفظ "صحف"۔ ہوئی ہو۔ اس زیارت کا متن ذیل کی کتابوں میں منقول ہے:  سید ابن طاؤس کی اقبال الاعمال، عبد اللہ بن نوراللہ بحرانی اصفہانی کی عوالم، علامہ مجلسی کی بحار الانوار،بحار الانوار، ج45،ص64۔ محمد تقی سپہر کاشانی کی ناسخ التواریخ، محمد شیرازی کی کتاب الدعا و الزیارہ، دہ سرخی اصفہانی کی رمز المصیبہ اور محمد مہدی شمس الدین کی انصار الحسین۔

 متن اور اس میں مندرج مضامین 

زیارت ناحیۂ مقدسہ کا آغاز انبیائے الہی اور اہل بیت، امام حسین اور کربلا میں اصحاب حسین(ع) پر درود و سلام سے ہوتا ہے: "  اور پھر جنگ سے پہلے کے امام حسین(ع) کے اوصاف اور کردار، جنگ کے پس منظر، آپ(ع) اور آپ(ع) کے اصحاب کے واقعۂ شہادت اور درپیش مسائل اور سختیوں اور پورے عالم اور زمینی اور آسمانی موجودات کے عزادار ہونے، جیسے مسائل کو بیان کیا جاتا ہے۔ آخر میں اہل بیت سے توسل اور اللہ کی بارگاہ میں دعا کے ساتھ زیارت نامہ اختتام پزیر ہوتا ہے۔(صوتی فائل ڈاؤنلوڈ زیارت کا متن)

 سلام 
زیارت نامے کے آغاز میں 22 نبیوں (علیہم السلام) کا تذکرہ ہوا ہے اور بعد ازاں اصحاب کساء (علیہم السلام) میں سے ہر ایک کا نام اور بعض خصوصیات کا تذکرہ ہے جس کے بعد انھیں سلام دیا گیا ہے اور اس زیارت میں کبھی امام حسین(ع) کا نام اور آپ کے فضائل اور کردار کے نمونوں کو ذکر کر کے آپ کو سلام دیا گیا ہے اور کبھی آپ(ع) کے اعضاء و جوارح اور آپ(ع) پر وارد ہونے والے مصائب کا تذکرہ کرکے۔

اگلے حصے میں امام حسین(ع) کے اصحاب اور ساتھیوں کو سلام دیا گیا ہے۔

 امام کی دینی اور سماجی حیثیت کی طرف اشاره 

مفصل مضمون: امام حسین علیہ السلام

بعد کے حصے میں امام حسین کے اوصاف اور ان کی منزلت پر روشنی ڈالی گئی ہے اور قیامِ عاشورا کے بعض اسباب بیان ہوئے ہیں:

""۔...۔

 واقعۂ عاشورا کی توصیف 
اس حصے میں روز عاشورا کے بعض واقعات کی وضاحت کچھ یوں ہوئی ہے:
 "انھیں ان کے کام سے منع کرنے کے بعد آپ نے ان کے لیے حجت اور دلیل پر تاکید فرمائی؛ انھوں نے آپ کی بیعت توڑ دی اور آپ کے پروردگار اور آپ کے نانا پر غضبناک ہوئے اور آپ کے خلاف جنگ لڑی۔ اور اس ملعون شخص نے اپنے لشکریوں کو حملے کا حکم دیا اور یہ کہ آپ کو پانی سے اور اس میں داخل ہونے سے باز رکھیں۔۔۔ انھوں نے اپنے تیر اور پتھر آپ کی طرف پھینکے اور اپنے مجرم ہاتھوں کو آپ کی نابودی کے لیے کھولا۔۔۔ ہر طرف سے آپ کو گھیر لیا اور گہرے گھاؤ آپ کے جسم مبارک پر مارے۔۔۔ حتی کہ زخمی ہوکر گھوڑے کی زین سے زمین پر آ رہے، گھوڑے اپنے سموں سے آپ کے جسم پر دوڑے اور ستمگروں نے اپنی بُرّاں شمشیریں آپ پر اتار دیں  ۔۔۔ "۔

 عاشورا کے بعد کے مصائب کی توصیف 
زیارت کا یہ حصہ امام حسین کی شہادت کے بعد کے واقعات کی تصویر کشی کرتا ہے۔ امام زمانہ فرماتے ہیں: ""۔۔

امام زمانہ اس افسوسناک المیئے کو قتلِ اسلام ۔۔۔ کے مترادف قرار دیتے ہیں اور فرماتے ہیں: "ہلاکت ہو ان سرکشوں پر جنھوں نے آپ کو مار کر اسلام کو مار دیا اور نماز اور روزے کو بے معنی کرکے معطل کیا، سنتوں کو پامال کرکے رکھ دیا اور ایمان کے ستونوں کو گرا دیا۔ قرآنی آیات کو بگاڑ دیا اور فساد اور دشمنی میں خوب کوشاں ہوئے۔۔۔ کتاب خدا کو ترک کر دیا گیا اور حق و حقیقت کے ساتھ خیانت ہوئی"آپ کے جانے کے ساتھ ہی اللہ اکبر، لا الہ الا اللہ، حرام و حلال اور تنزیل و تاویل کا خاتمہ ہوا۔ آپ کے بعد تغییر، تبدیلی، بے دینی، کفر، نفسانی خواہشات، گمراہیاں، بلوے، بیہودگیاں اور باطل اعمال نمودار ہوئے"۔۔

 کائنات میں اس مصیبت کی بازگشت 
اس مصیبت کی عظمت اس قدر ہے کہ پوری کائنات عزادار و سوگوار ہوئی اور سب نوحہ اور گریہ کناں ہوئی: "<font color = green>پیغمبر(ص) پریشان حال ہوئے اور آپ(ص) کا دل گریاں ہوا اور آپ کی خاطر فرشتے اور انبیا نے آپ(ص) کو تعزیت پیش کی اور آپ کی خاطر آپ کی والدہ زہرا(س) سوگوار اور مصیبت زدہ ہوئیں۔ اللہ کے مقرب فرشتے عزاداری اور تعزیت کے لیے آپ کے والد امیرالمؤمنین کے پاس آتے تھے اور آپ کے لیے اعلی علیین میں ماتم و عزا کی مجلس بپا ہوئی۔۔۔ آسمان اور اس کے باشندے، بہشت اور اس کے خزانہ دار اور پھیلے ہوئے پہاڑ اور ان کے دامن اور تمام تر سمندر اور ان کی مچھلیاں اور جنّات اور ان کے بچے اور خانۂ خدا اور مقام ابراہیم اور مشعر الحرام اور حل و حرم آپ کے لیے روئے</font>"۔

 آخری حصہ اور زیارت کا متن 
زیارت کا آخری حصہ زائر اور دوسرے مؤمنین کے لیے استغفار اور دعا پر مشتمل ہے اور نماز زیارت پر زیارت نامہ اختتام پزیر ہوتا ہے۔

 زیارت کی سند 
اس زیارت کا قدیم ترین ماخذ، ابن المشہدی کی کتاب المزار الکبیر (متوفٰی سنہ 595ھ ق) ہے۔ انھوں نے سند حذف کرکے اس زیارت کو نقل کیا ہےزيارة أخری فی یوم عاشورا لأبی عبدالله الحسین ممّا خرج من الناحیة إلی أحد الأبواب. قال: تقف علیه و تقول: السلام علی آدم صفوة الله... ابن المشهدی، المزار الکبیر، 496-519۔ اور اپنی کتاب میں واضح کرتے ہیں کہ یہ زیارت سند متصل کے ذریعے ان تک پہنچی ہے لیکن کتاب کے اختصار کے پیش نظر ـ اور اس اطمینان کی رو سے جو انھیں زیارات کے معصوم سے صادر ہونے کے سلسلے میں حاصل ہے ـ انھوں نے اسناد کو حذف کر لیا ہے۔. المزار الکبیر، 27۔ زیادہ تر علما نے ابن المشہدی کی توثیق و تائید کی ہے اور ان کی کتاب المزار الکبیر کے اعتبار کو قبول کر لیا ہے؛ جیسے: محدث نوری (مستدرک الوسائل میں)، علامہ مجلسی (بحار الانوار میں)، شیخ عباس قمی، قمی، شیخ عباس، الکنی والالقاب، ج1، ص409، مکتبة الصدر۔ شیخ حر عاملی، المزار، مقدمه، ص6۔ شہید اول المزار، مقدمه، ص6۔، سید محسن امین امین، سید محسن، اعیان الشیعه، ج9،ص202، دار التعارف، بیروت، 1403ه‍ ق۔ اور آقا بزرگ طہرانی۔ تهرانی، آقا بزرگ، الذریعه، ج 20،ص324، چاپ دوم، دار الاضواء، بیروت، بی‌تا۔ لیکن آیت الله خوئی، ابن المشہدی کی کتاب المزار الکبیر کی وثاقت کو نہیں مانتے اور ابن المشہدی کو مجہول شخص، قرار دیتے ہیں۔

اس زیارت کے لیے قدیم تر مآخذ بھی بیان ہوئے۔ علامہ مجلسی بحار الانوار میں اس زیارت کو نقل کرتے وقت کہتے ہیں: شیخ مفید (متوفٰی سنہ 413ھ ق) نے اس کو اپنی کتاب المزار میں روز عاشورا کے اعمال کے ضمن میں ثبت کیا ہے۔... بحارالانوار، ج 98، ص317۔ گوکہ مذکورہ کتاب کے دستیاب نسخوں میں یہ متن موجود نہیں ہے۔محمدی ری شہری، دانشنامه امام حسین(ع)، ج12، ص272۔ نیز کہا گیا ہے کہ سید مرتضی (متوفٰی سنہ 436ھ ق)، ـ جو شیخ مفید کے شاگر تھے ـ نے اپنی کتاب مصباح الزائر میں اس زیارت ـ کو ناحیۂ مقدسہ سے منسوب کیے بغیر ـ اس کا تذکرہ کیا ہے تاہم یہ کتاب اس زمانے میں نایاب ہے اور اس کی بعض نشانیاں سید ابن طاؤس کی مصباح الزائر میں پائی جاتی ہیں۔... مصباح الزائر، ص221۔علامہ مجلسی نے بھی اس زیارت کو نقل کرتے ہوئے سید مرتضی کا حوالہ دیا ہے۔بحارالانوار، ج98، ص328۔

محمد ہادی یوسفی غروی کی رائے کے مطابق تین قسموں کی متداخل زیارات ناحیہ منقول ہیں جو ایک دوسرے کے ساتھ متناسب نہیں ہیں اور زیارت ناحیہ کے کمزور پہلؤوں میں سے ایک یہ ہے کہ تایخ کے مسلمات اور مقتل کی مسلمہ روایات کے مخالف ہے۔بررسی تحلیلی سیر مقتل نگاری عاشورا۔
 زیارت ناحیہ مقدسہ بارے آیت اللہ محمد جواد فاضل لنکرانی کا بیان 

١۔ یہ زیارت محدثین اور فقہا شیعه کے بڑی ہستیوں کا مورد توجہ رہا ہے بلکہ بعض مجتہدوں نے اس کی کچھ جملات سے فقہی مسائل میں استناد کیا ہے اور اسی کے مطابق فتوا صادر فرمایا ہے ۔

٢۔ ابن مشہدی کہ جن کا شمار بڑے علما میں هوتا ہے ،انھوں نے اس زیارت کو المزار الکبیر میں نقل کیا ہے اور اس کتاب کے مقدمہ میں یوں رقمطراز ہے :؛ ان کی یہ عبارت روایات کے سند میں موجود راویوں کی توثیق پر دلالت کرتی ہے اور ان کے نام کو ذکر نہ کرنا اور مرسل چھوڑنا ان راویوں کا موثق ہونا بالکل واضح ہونے کی وجہ سے ہے اور وہ بھی نہ صرف ان کے نزدیک بلکہ تمام محدثین کے نزدیک موثق ہیں اور یہ بہت ہی مشکل ہے کہ ان راویوں کے موثقہ ہونے سے مراد صرف خود ان کے نزدیک موثقہ ہونا ہو ، لہذا اس بارے میں بعض نے جو یہ بتایا ہے کہ ابن مشہدی کا مقصد صرف بلا واسطہ مشایخ کی توثیق ہے ، صحیح نہیں ہے ، یہ مطلب ان کی اس عبارت اور اذہان کے برخلاف ہے ، اگر ان کا مقصد یہ ہوتا تو اس کو واضح طور پر بیان فرماتے اور مشایخ بلاواسطہ کو باواسطہ مشایخ سے جدا کرتے ،لہذا ان کی یہ عبارت اس بارے میں ظہور رکھتی ہے کہ ان روایات کے تمام راوی سب کے نزدیک یا اس فن کے اکثر افراد کے ہاں موثقہ ہیں،اور ابن مشہدی کا متاخرین میں سے ہو کر ان کی توثیق کا حجیت نہ ہونے کا اشکال بھی پیش نہیں آتا ،اگرچہ ہم نے مناسب موقع پر یہ بھی بیان کیا ہے کہ متاخرین کی توثیق جب قدماء کے اعتراض سے تعارض نہ ہو تو معتبر ہے ۔

٣۔شیخ مفید نے مزار قدیم میں اس زیارت کے ابتدا میں فرمایا ہے : :  یہ عبارت واضح طور پر دلالت کرتی ہے کہ یہ زیارت ان کے نزدیک امام معصوم علیہ السلام سے وارد ہوئی ہے ، اس کے علاوہ اس کتاب کے ابتدا میں فرمایا ہے :یہ منتخب مأثور دعاؤں اور مروی اقوال کے لیے تالیف ہوئی ہے ، ان کی یہ عبارت بھی واضح طور پر دلالت کرتی ہے کہ اس زیارت کا امام معصوم علیہ السلام سے صادر ہونا ان کے لیے ثابت ہے ۔

٤۔ یہ بات بھی قابل توجہ ہے کہ دعاؤں خصوصاً زیارت اور خاص کر اس زیارت کے جعل کرنے یا جھوٹی نسبت دینے کا انگیزہ منتفی ہے اور اگر ابن مشہدی یہ ادعا کرے کہ ان زیارتوں اور ان جیسی دوسری دعاؤں کہ جو فروع اور احکام اور اعتقادات سے مربوط نہیں ہے ، کے راوی سب کے سب موثق ہیں تو اسے بھی غیر ممکن نہیں سمجھناچاہئے ۔

٥۔ زیارت ناحیہ مقدسہ کے کچھ خاص خصوصیات ہیں :

الف: اس زیارت میں امام حسین علیہ السلام کے مصائب دقیق اور تفصیلی طور پر بیان ہوئی ہیں کہ ایسا کہیں بھی نظر نہیں آتا ۔

ب: اس زیارت میں عالی مضامین و معارف اور دقیق اطلاعات بیان ہوئی ہیں اور اس کے ساتھ سوز وگداز بھی ہے ۔ معارف اور مطالب سے پر مرثیہ اور معرفت اورمسؤلیت آفرین ہے ۔ اس لحاظ سے ، زیارت ناحیہ مقدسہ ایک مأثور مقتل ہے اور ایک عام آدمی کی زبان سے صادر ہونا ناممکن ہے ،ایسے مضامین لازمی طور پر ایک ایسے انسان کے زبان مبارک سے صادر ہونا چاہیے جو عاشورا کی خصوصیات اور کربلا کے واقعہ پر کامل طور پر عبور رکھتا ہے ۔

 زیارت ناحیہ کی شرحیں 
اس زیارت نامے پر لکھی گئی بعض شرحوں کے عناوین حسب ذیل ہیں:

 الذخیرة الباقیہ، بقلم: محمد جعفر شاملی شیرازی، (فارسی)
 الشمس الضاحی، بقلم: علما کی ایک جماعت، (فارسی)
 تحفۂ قائمیہ'، بقلم: حاج شیخ محمد باقر فقیہ ایمانی (فارسی)
 کشف داحیہ، بقلم: بعض ہندی علما، (اردو)
 ہمرہ نور، شرح زیارت ناحیۂ مقدسہ، بقلم: سید ہدایت اللہ طالقانی
 سلام موعود'، (زیارت ناحیۂ مقدسہ کا تحلیلی اور توصیفی بیان)، بقلم: ڈاکٹر محمد رضا سنگری۔ویب گاہ پژوہہ۔

 غیر مشہور زیارت ناحیہ (زیارت الشہداء) 

یہ زیارت نامہ زیارات ناحیہ میں سے ایک ہے جس کو سید ابن طاؤس نے اپنی سند سے اقبال الاعمال اور روز عاشورا کے اعمال کے ضمن، میں نقل کیا ہے۔ یہ زیارت 63 شہدائے کربلا کے اسمائے گرامی پر مشتمل ہے اور اس کا آغاز جملہ " " سے ہوتا ہے۔ مجلسی، بحارالانوار، ج98، ص269-274۔ سید ابن طاؤس سے قبل یہ زیارت المزار شیخ مفید بحارالانوار، ج98، ص274۔ اور ابن المشہدی کی المزار الکبیر'' المزار الکبیر، ص485۔ میں نقل ہوئی ہے۔

 حوالہ جات 

 مآخذ 

 ابن المشہدی، محمد بن جعفر، المزار الکبیر، مؤسسۃ النشر الاسلامی، قم، 1378ھ ش
 امین، سید محسن، اعیان الشیعہ،دار التعارف للمطبوعات، بیروت، 1403ہ‍ ق
 انصاری قمی، ناصرالدین، مجلہ موعود، اسفند 82؛ شمارہ 42۔
 آيتى، دكتر محمد ابراہيم، بررسى تاريخ عاشورا، ناشر: كتابخانہ صدوق، چاپ ششم، بہار1366ھ ش
 تہرانی، آقا بزرگ، الذریعہ، چاپ دوم، دار الاضواء، بیروت، بی‌تا.
 طبسی، نجم الدین، تا ظہور، بنیاد فرہنگی مہدی موعود، تہران، 1388ھ ش
 طبسی، نجم الدین، مجلہ انتظار، بہار 86، شمارہ 20.
 قمی، شیخ عباس، الکنی و الالقاب، مکتبۃ الصدر، تہران، بی‌تا.
 مجلسی، محمد باقر، بحار الانوار الجامعۃ لدرر الاخبار الائمۃ الاطہار، دار احیاء التراث العربی، بیروت، 1403ھ ق
محمدی ری شہری، محمد، دانشنامہ امام حسین (ع) بر پایہ قرآن حدیث و تاریخ،انتشارات دار الحدیث قم، 1388ھ ش

 بیرونی روابط 
پاک آن لائن نیوز پر زیارت ناحیہ مقدسہ
زیارت ناحیہ مقدسہ پی ڈی ایف

زمرہ:امام حسین
زمرہ:امام مہدی
زمرہ:حسین ابن علی
زمرہ:زیارات
زمرہ:شیعیت
زمرہ:محرم کا سوگ
زمرہ:اسلامی متون